પછી તો પૂછવું જ શું? કોઈ ને કોઈ બહાને ડૉ. અનિમેષ આશ્લેષાની નજીક જતાં. એને સમજણ ન પડે એ મુદ્દાની છણાવટ કરી સમજાવતા અને આશ્લેષા તરત જ સમજી જતી. બંને કેન્ટીનમાં પણ સાથે કોફી પીવા જતાં. ક્યારેક ડૉ. અનિમેષ આશ્લેષા માટે પોતાના હાથે ટિફિન પણ બનાવી લાવતાં અને બંને સાથે લહેજતથી જમતાં. આશ્લેષાના જન્મ દિવસે તો ડૉ. અનિમેષ આશ્લેષા માટે ગિફ્ટ અને કેક બંને લઈ આવ્યાં અને ધામધૂમ પૂર્વક આશ્લેષાના જન્મ દિવસની ઉજવણી કરી, એમની આંખોમાં હર્ષ છલકાઈ રહ્યો હતો. આશ્લેષાને પણ ડૉ. અનિમેષનો સાથ ગમતો.